Številka: 600-132/2020/4

Datum: 19. 11. 2020

Na podlagi 16. člena in 39. člena Zakona o državni upravi (Uradni list RS, št. [113/05](http://www.uradni-list.si/1/objava.jsp?sop=2005-01-5007) – uradno prečiščeno besedilo, [89/07](http://www.uradni-list.si/1/objava.jsp?sop=2007-01-4388) – odl. US, [126/07](http://www.uradni-list.si/1/objava.jsp?sop=2007-01-6415) – ZUP-E, [48/09](http://www.uradni-list.si/1/objava.jsp?sop=2009-01-2380), [8/10](http://www.uradni-list.si/1/objava.jsp?sop=2010-01-0251) – ZUP-G, [8/12](http://www.uradni-list.si/1/objava.jsp?sop=2012-01-0268) – ZVRS-F, [21/12](http://www.uradni-list.si/1/objava.jsp?sop=2012-01-0815), [47/13](http://www.uradni-list.si/1/objava.jsp?sop=2013-01-1783), [12/14](http://www.uradni-list.si/1/objava.jsp?sop=2014-01-0304), [90/14](http://www.uradni-list.si/1/objava.jsp?sop=2014-01-3646) in [51/16](http://www.uradni-list.si/1/objava.jsp?sop=2016-01-2246)**)** in Državnega načrta zaščite in reševanja ob pojavu epidemije oziroma pandemije nalezljive bolezni pri ljudeh (verzija 2.0), št. 84200-2/2020/3 z dne 23. 7. 2020, ki je bil aktiviran s sklepom poveljnika Civilne zaščite RS, št. 166-10/2020-104-DGZR z dne 19. 10 2020 ministrica za izobraževanje, znanost in šport določa

**začasno spremembo namembnosti prostorov Filozofske fakultete Univerze v Ljubljani**

Prostori Filozofske fakultete Univerze v Ljubljani, se v času veljavnosti Odloka o začasni prepovedi zbiranja ljudi v zavodih s področja vzgoje in izobraževanja ter univerzah in samostojnih visokošolskih zavodih (Uradni list RS, št. 152/20) ob doslednem upoštevanju ustreznih navodil in priporočil Nacionalnega inštituta za javno zdravje ter Ministrstva za zdravje, uporabljajo za izvajanje izpitov iz znanja slovenščine po javno veljavnem programu Slovenščina kot drugi in tuji jezik, za kandidate, za katere je opravljen izpit pogoj za delo v zdravstveni ali socialno-varstveni dejavnosti.

II.

Odločitev o začasni spremembi namembnosti začne veljati z dnem podpisa in se objavi na spletni strani ministrstva.

prof. dr. Simona Kustec

ministrica

Poslati:

* Univerza v Ljubljani, Filozofska fakulteta- elektronsko